
PËR LIKUIDIMIN E SHOQËRISË “ALBANIAN PETROLEUM CORPORATION” (APC), SHA, TIRANË

Në mbështetje të nenit 100 të Kushtetutësm të nenit 264, të ligjit nr.7638, datë 19.1.1992, “Për shoqëritë tregtare” dhe të nenit 13, të ligjit nr.8306, datë 14.3.1998, “Për strategjinë e priviatizimit të sektorëve me rëndësi të veçantë”, me propozimin e Ministrit të ekonomisë dhe Ministrit të Industrisë dhe të Energjetikës, Këshilli i Ministrave

VENDOSI:

1.Likuidimin e shoqërisë “ALBANIAN PETROLEUMNCORPORATION”, “APC”, sha, Tiranë, për shkak të pushimit të objektit të shoqërisë, e cila ka ushtraur veprimtari në fushën e hidrokarbureve, nëpërmjet pjesëmarrjes, së drejtpërdrejtë ose të tërthortë, në shoqëritë e kontrolluara, si dhe ka realizuar bashkëpunimin tekniko-financiare të këtyre shoqërisve.
2.Aksionet dhe kuotat e kësaj shoqërie, t’u kalojnë shoqërive “ALBAPETROL”, sha, “ARMO”, sha, “SERVOCOM”, sha,”Uzina Mekanike e Naftës,”shpk, Kuçovë, “Transnafta”, shpk, Patos dhe “Uzina Mekanike”, shpk,  Patos.
3.Shoqëria “Albpetrol”, sha, e cila ka si objekt kërkimin, zhvillimin dhe prodhimin e hidrokrarbureve, të veprojë si shoqëri aninime më vete.
4.Shoqëria “ARMO”, sha, e cila ka si objekt rafinimin e naftës, shpërndarjen dhe marketingun e produkteve të rafinuara, të veprojë si shoqëri aninime më vete.
5.Shoqëria “SERVCOM”, sha, e cila ka si objekt zhvillimin e shërbimeve gjeofizike, sizmike, shpimin e puseve dhe mirëmbajtjen mekanike të pajisjeve të ndryshme, të veprojë si shoqëri anonime më vete.
6.Aksioneri i vetëm i shoqërisë “ALBPETROL”, sha, “ARMO”, sha, dhe “SERVCOM”, sha, të jetë shteti, i përfaqësuar nga Ministria e Ekonomisë.
7.Shoqëritë “Uzina Mekanike e Naftës”, shpk, Patos, të veprojnë si shoqëri më vete, ku si ortak i vetëm është shteti, i përfaqësuar nga Ministria e Ekonomisë.
8.Të gjitha marrëfeshjet, ku palë është “APC”, sha-ja, t’u kalojnë shoqërive të mësipërme anonime dhe atyre me përgjegjësi të kufizuar, sipas objekteve përkatëse të këtyre marrëveshjeve.
9.Sistemimi i llogarive financiare dhe i detyrimeve që ka “APC”, sha-ja, të bëhet brenda tre muajve pas hyrjes në fuqi të këtij vendimi.
10.Ngarkohen Ministria e Ekonomisë dhe Ministria e Industrisë dhe Energjetikës për zbatimin e këtij vendimi.
11.Vendimi nr.756, datë 26.11.1998, i Këshillit të Ministrave, “Për ristrukturimin e “ALBPETROL”, sha-së, shfuqizohet.
Ky vendim hyn në fuqi pas botimit në Fletoren Zyrtare.

